מהו היֶטי?
האם הוא קיים? או שמא הוא חי רק בדמיונות ובאגדות???
רבים בהרי ההימליה מספרים על יצור ענק ומפחיד החי בין רכסי ההרים.
בשפת אנשי השֶׁרפָּה הוא מכונה חיית הסלעים (יָה = סלע, טֶה = חיה) או 'מטוֹ קָנְגְמִי' כלומר - איש-שלג נתעב!
לחצו כאן כדי לקרוא את האגדה הנפאלית - 'הלָמָה, היֶטִי והנסיכה'
פסגת האוורסט - משמאל
ã Jagged Globe
האם הוא באמת קיים? קראו את הדיווחים הבאים ותחליטו בעצמכם!
בשנת 1889 מצא קצין בריטי עקבות ענקיות בחול בצפון-מזרח רכס ההימליה. ברור היה לו שאלה לא עקבות של חיה שהוא מכיר...
אבל - לאיזו חיה יש רגליים כל כך גדולות?
בשנת 1921, משלחת בריטית שטיפסה על הר האוורסט הבחינה בדמות כהה שהולכת על השלג בגובה של יותר מ-5 ק'מ!
איזה יצור מסוגל לחיות בגובה רב כל כך?!
כעבור 4 שנים שוב ראו דמות מסתורית על ההר. צלם יווני בשם טוֹמבָזי הבחין במרחק של כ-100 מטר ביצור הדומה לאדם. היצור לא דמה למטפס ולא היה שייך לאף קבוצה ששהתה בזמן הזה על ההר. לצערו של הצלם, הדמות נעלמה לפני שהוא הספיק לצלם!
קפטן ד'אוברג, פקיד בריטי בכיר מהודו סיפר על מפגש מדהים עם היצור! הוא סיפר שבעת טיול בהרי ההימליה הוא טעה בדרכו ומצבו הגופני החל להידרדר במהירות. בתוך סערת השלגים הוא איבד את ראייתו והיה בטוח שהוא ימות בהרים. ולפתע מתוך השלגים פסע לעברו יטי שגובהו 3 מטר. היצור הציל את חייו, כך טען הבריטי, וטיפל בו עד שהתחזק מספיק כדי לחזור בחזרה....
בשנת 1951 צילמו צמד מטפסים צילומים מדהימים של עקבות היטי. כל אחת מן העקבות הייתה בגודל שבין 30-50 ס'מ!
הסיפורים והצילומים גירו מאוד את הסקרנות של הרפתקנים ברחבי העולם. משלחות אחדות יצאו לרכס ההימליה כשמטרתם האחת היא למצוא את היצור. באחת המשלחות אף השתתף סיר אדמונד הילארי , האדם הראשון שהגיע אל פסגת האוורסט.
אבל - משלחת זו, כמו משלחות אחרות, חזרה ללא הוכחות על קיומו של היטי.
בני שבט השרפה שחיים באזורים הגבוהים של הרי ההימלאיה מאמינים בקיומו של היטי. הם מספרים שהיטי יכול להפוך את עצמו לבלתי-נראה ומשום כך עדיין לא נצפה.
ואולי בגלל זה עדיין לא התקיים מפגש פנים-אל-פנים עם היצור המסתורי מההימליה...
אגדות רבות נכתבו על איש השלג המיסתורי.
עברו לדף הבא כדי לקרוא את אגדת - הלמה, היטי והנסיכה
הועלה בתאריך - 4/6/2003 ע"י קרן אטינגר